Laparoscopic And Robotic Surgery in Ovarian Endometriosis - A systematic review
Creators: name: Μπασμπανά, Λαμπρινή Γεωργίου
Publisher: name: Aristotle University of Thessaloniki
Year: 2023
Subjects: Ωοθηκική Ενδομητρίωση
Λαπαροσκοπική Χειρουργική
Ρομποτική Χειρουργική
Ovarian Endometriosis
Laparoscopic Surgery
Robotic Surgery

description: Τα ενδομητριώματα των ωοθηκών αποτελούν εκδηλώσεις ενδομητριωσικής νόσου και επηρεάζουν ένα σημαντικό ποσοστό των γυναικών αναπαραγωγικής ηλικίας. Σε αυτή την ομάδα ασθενών παρατηρείται συχνά εκτός της ωοθηκικής πρωτοπαθούς εστίας και εκδήλωση εν τω βάθει πυελικής διηθητικής ενδομητρίωσης, συμφύσεων ωοθηκών και άλλων ανατομικά ετερότοπων συναφών βλαβών. Στην παρούσα επιστημονική μελέτη, επιχειρήθηκε μια διεξοδική και λεπτομερής συστηματική ανασκόπηση της πρόσφατης βιβλιογραφίας, χρησιμοποιώντας το PubMed ως κύρια μετά-μηχανή αναζήτησης, προκειμένου να συλλεχθούν και να αξιολογηθούν όλα τα πρόσφατα ερευνητικά πορίσματα, που σχετίζονται με ελάχιστα επεμβατική λαπαροσκοπική και ρομποτική χειρουργική διαχείριση των ενδομητριωμάτων. Βασικό μέλημα της παρούσας εργασίας αποτέλεσε η σύνοψη όλων των πρόσφατων σχετικών ερευνών, που παραθέτουν και συγκρίνουν τις παγκόσμιες σύγχρονες κατευθυντήριες οδηγίες σχετικά με τις ενδείξεις και τεχνικές των εφαρμοζόμενων λαπαροσκοπικών και ρομποτικών προσεγγίσεων θεραπείας των διαφόρων μορφών ωοθηκικής ενδομητρίωσης. Επιχειρήθηκε επιπρόσθετα μια εμπεριστατωμένη σύγκριση μεταξύ των αναφερόμενων επεμβατικών διεργασιών προσπέλασής τους, μέσω ενδελεχούς σκιαγράφησης των αλγορίθμων χειρουργικής θεραπείας τους. Στο πολυσχιδές φάσμα των συμπερασμάτων που διατυπώθηκαν κατά την ολοκλήρωση της παρούσας έρευνας, συμπεριλαμβάνεται αρχικά η διαπίστωση ότι η επεμβατική εκτομή αυτών των κυστικών βλαβών μειώνει το απόθεμα των ωοθηκών, οδηγώντας σε ελαττωμένη γονιμότητα. Συγκρίνοντας τις εφαρμοσμένες τεχνικές λαπαροσκοπικής διαχείρισης ενδομητριωμάτων, συμπεραίνουμε ότι η κυστεκτομή ωοθηκών αποτελεί στο σύγχρονο επιστημονικό πεδίο μια ανώτερη τεχνική από την κατάλυση όσον αφορά την πιθανή υποτροπή, τα συμπτώματα πόνου και το αυξημένο ποσοστό αυτόματης σύλληψης σε υπογόνιμες ασθενείς. Σε κάθε περίπτωση, η επιλεγμένη μέθοδος χειρουργικής προσπέλασης είναι ευκταίο να εξατομικεύεται για τις ασθενείς με ενδομητρίωμα και ανάλογα με την εξειδίκευση, τη χειρουργική εμπειρία και τις σχετικές ενδείξεις να επιλέγεται η πλέον προσιδιάζουσα λαπαροσκοπική ή ρομποτική χειρουργική παρέμβαση. Αναφορικά με την αξιοποίηση ρομποτικά υποβοηθούμενων επεμβατικών τεχνικών εκρίζωσης της ωοθηκικής ενδομητρίωσης, καθίσταται σαφές ότι στις μέρες μας, όπως δεικνύεται από πλειάδα ανασκοπημένων εργασιών, τα συστήματα ρομποτικής χειρουργικής αφενός αντιπροσωπεύουν ένα σημαντικό πεδίο ραγδαίων και καινοτόμων εξελίξεων στην ελάχιστα επεμβατική χειρουργική και αφετέρου παρουσιάζονται ως επαναστατική μέθοδος σε αντίθεση με τη συμβατική λαπαροσκόπηση. Τα κύρια πλεονεκτήματα αυτής της μεθόδου είναι η βελτιωμένη εργονομία, η τρισδιάστατη απεικόνιση του χειρουργικού πεδίου, η μεγαλύτερη ακρίβεια και τα μικρής διαμέτρου εργαλεία, με επτά βαθμούς ελευθερίας που επιτρέπουν αυξημένη ευελιξία διεγχειρητικών χειρισμών. Υπό αυτές τις συνθήκες, αποδεικνύεται ότι η απόφαση για την ελάχιστα επεμβατική χρησιμοποιούμενη τεχνική εδράζεται στην ικανότητα και την εμπειρία κάθε εξειδικευμένης χειρουργικής ομάδας, ανάλογα με τις διεγχειρητικές και μετεγχειρητικές προκλήσεις που παρουσιάζει η εκάστοτε μέθοδος. Εν κατακλείδι, αξίζει να επισημανθεί ότι τα τελευταία χρόνια, η εναργέστερη γνώση της παθογενετικής, διαγνωστικής και θεραπευτικής ιδιοσυστασίας της ωοθηκικής ενδομητρίωσης, έχει συμβάλει στην αναθεώρηση των σύγχρονων δεδομένων αναφορικά με το ρόλο των χρησιμοποιούμενων μεθόδων προεγχειρητικής απεικόνισης, την αποτελεσματικότητα των συγκαιρινών καινοτόμων θεραπευτικών χειρισμών, τα αποτελέσματα των διαφόρων επεμβατικών προσεγγίσεων καθώς και την επίδρασή τους στην ωοθηκική εφεδρεία.
description: Ovarian endometriomas are frequent manifestations of endometriotic disease and affect a significant percentage of reproductive women. Sometimes in that group of patients there is also a statistically significant degree of pelvic deep infiltrating endometriosis, ovarian adhesions, and other foci. In the present scientific research, a thorough and detailed systematic review of the recent literature was attempted, using mainly PubMed as the primary meta-search engine, in order to collect and evaluate all the recent data of the papers, which are mainly related to minimally invasive laparoscopic and robotic surgical management of endometriomas. This systematic review aims to summarize all recent thesis and relevant papers, which present and compare the varying major society guidelines on the indications and best minimal invasive laparoscopic and robotic treatment approaches for the management of the different types of endometrioses. We also attempt a comparison between the referred therapeutic efforts, with also presenting their surgical treatment algorithms. Invasive excision of these cystic lesions reduces ovarian reserve, raising concern for reduced fertility after any surgical procedure. Comparing the types of applied laparoscopic access techniques for endometriomas, it has been occurred that ovarian cystectomy is, based on the majority of relevant reviewed papers, a superior technique to ablation in terms of endometrioma recurrence, pain symptoms and increased spontaneous conception rate among infertile patients. In any case, the chosen method of surgical access should be individualized for women with endometrioma and depending on the specialization, surgical experience, and relevant indications, the appropriate laparoscopic or robotic surgical procedure should be chosen. Nowadays, as identified by a large percentage of the reviewed works, robotic technology systems on the one hand represent a significant field of rapid and innovative developments in minimally invasive surgery and on the other hand are presented as a revolutionary method in contrast to conventional laparoscopy. The main advantages of this method are improved ergonomics for the surgeon, 3D imaging of the surgical field, greater precision, and thin instruments, with seven degrees of freedom allowing increased instrument flexibility. Under these circumstances, it would be demonstrated that the decision on the type of the utilized technique is based on the skill and experience of each specialized surgical team, depending on the intraoperative and postoperative challenges that the applied technique presents. Summarizing all the above mentioned, it is notable to point out that in recent years, our pathogenetic, diagnostic and therapeutic knowledge regarding endometriosis has changed considerably with the undeniably increasing amount of data on the role of preoperative imaging methods used, the effectiveness of modern innovative therapeutic manipulations, the perioperative results of various interventional approaches and their effect on ovarian reserve.